Helpende Hand: Groentjies en Gryses – GPS News
Solidariteit Helpende Hand is ’n welsynsorganisasie geskoei op die beginsels van die Helpmekaar-beweging van 1949. Hulle fokus is om ŉ antwoord op die Afrikaner-armoedekrisis te vind deur ŉ verskeidenheid van projekte. Hulle doen dit deur ons mense se armoede deur middel van onderskeie projekte te verlig, te voorkom en te verbreek.
Solidariteit Helpende hand het ŉ reeks opwindende nasionale bejaarde-projekte wat hul elke jaar aanpak en maak sodoende ŉ baie groot verskil in baie ou mense se lewens. Daar is so baie ou mense wat vergete voel en deur middel van hierdie projekte voel hul al die liefde en omgee van hul volk.
Van hierdie projekte sluit die Groentjie en Gryses projek in. Die Groentjies en Gryses projek bring sedert 2015 kleuters en bejaardes bymekaar vir ’n dag van jolyt. Vir elke eensame bejaarde is daar ’n behoeftige kleuter wat liefde nodig het.
Dan is daar ook die ‘Vat vir ouma fliek toe of Oupa Rugby toe projek. As deel van die Ouma-en-Oupa -projek het Helpende Hand verskeie inisiatiewe om bejaardes te bederf. Talle bejaardes wat eensaam is, het nie meer die finansiële of praktiese vermoë om hulself te bederf met ŉ fliek of bywoning van ŉ sportwedstryd nie. Deur hierdie projek moedig Helpende Hand die publiek aan om die bejaardes in hulle lewens uit te neem vir ŉ lekker bederfgeleentheid. Helpende Hand se takke gebruik ook die geleentheid om oumas in hulle gemeenskap te neem om te gaan fliek en die oupas om te gaan rugby kyk.
Projekte wat aangepak word deur Marie Botha, voorsitster van die Solidariteit Helpende Hand tak in Sabie, en haar span vir die res van die jaar is as volg: ’n oggend tee saam met die seniors en ŉ gas spreker by die aftree oord; ŉ uitstappie Kruger Park toe vir 2 dae en ŉ Kersfunksie.
Besoek gerus die Solidariteit Helpende Hand webblad en vind uit hoe jy ŉ verskil kan maak. Maak ŉ skenking aan Helpende Hand se bejaarde fonds. SMS “Omgee” na 38969 en skenk so R10 tot ons Ouma-en-Oupa-projek.
*Die inligting is verkry van Solidariteit Helpende Hand se web tuiste.